ሕዝቡ ጤናውን በመጠበቅ በግድቡ የቦንድ ግዥ ላይ እንዲሳተፍ ተጠየቀ
 አዲስ አበባ፡- የኢትዮጵያ ሕዝብ የኮሮና ቫይረስን ለመከላከልና ስርጭቱን ለመግታት አስፈላጊውን ርብርብ ከማድረግና ጤናውን ከመጠበቅ ባሻገር በታላቁ የኢትዮጵያ ህዳሴ ግድብ ግንባታ የቦንድ ግዥ ላይ እንዲሳተፍ ተጠየቀ።የታላቁ የኢትዮጵያ ህዳሴ ግድብ ግንባታ ሕዝባዊ ተሳትፎ ማስተባበሪያ ጽሕፈት ቤት፣ ከኢትዮጵያ ንግድና ከኢትዮጵያ ልማት ባንክ ጋር በመሆን ዛሬ ከመጋቢት 15 ቀን 2012 ዓ.ም ጀምሮ በመላ አገሪቱ የሚካሄደውን የታላቁ ህዳሴ ግድብ የቦንድ ሳምንት አስመልክቶ ትናንት መግለጫ ሰጥቷል።በመግለጫው የማስተባበሪያ ጽሕፈት ቤቱ ምክትል ዋና ዳይሬክተር ወይዘሮ ፍቅርተ ታምር እንደገለፁት፤ የታላቁ የኢትዮጵያ ህዳሴ ግድብ 9ኛ ዓመት የመሰረተ ድንጋይ የተጣለበትን በዓል አስመልክቶ ከ8100 A የአጭር የጽሑፍ መልዕክትና ሌሎች መርሃ ግብሮች በተጨማሪ ከዛሬ መጋቢት 15 ቀን 2012 ዓ.ም ጀምሮ በመላ አገሪቱ የታላቁ ህዳሴ ግድብ የቦንድ ሳምንት ይካሄዳል። የዘንድሮው መርሃ ግብር በሚካሄድበት ወቅት የኮሮና ቫይረስ የዓለም ስጋት መሆኑን ያስታወሱት
ምክትል ዳይሬክተሯ፣ አሁን ባለው ሁኔታ መርሃ ግብሩን ከማካሄድ የሚያስቆም
ከባድ ፈተና አለመኖሩን
ጠቁመዋል። የኢትዮጵያ ሕዝብም ቫይረሱን ለመከላከልና
ስርጭቱን ለመግታት አስፈላጊውን
ርብርብ ከማድረግና ጤናውን ከመጠበቅ ጎን ለጎን በታላቁ የኢትዮጵያ ህዳሴ ግድብ  ግንባታ የቦንድ ግዥ ላይ እንዲሳተፍ ጠይቀዋል።የመርሃ ግብሩ አስተባባሪዎችም የቫይረሱን ስርጭት ለመከላከልና ለሕዝብ ደህንነት አስፈላጊው ቅድመ ዝግጅቶች መከናወናቸውን አሳውቀዋል። የሰዎች መጨናነቅና ንክኪን ለማስቀረት ብሎም በርካቶችን ተደራሽ ለመሆንም ዘመናዊ የኤሌክትሮኒክስ አማራጮች መቅረባቸውን ጠቁመዋል።የቫይረሱ ስርጭት እያደር የሚጨምር ከሆነም መንግሥት በሚያስቀምጠው
ቅድመ ሁኔታ የቦንድ ሳምንት መርሀ ግብሩ እንደ የአስፈላጊነቱ ሊራዘም  የሚችልበት አግባብ ሰፊ ስለመሆኑም አረጋግጠዋል።የኢትዮጵያ ንግድ ባንክ ፕሬዚዳንት የኦፕሬቲቭስ ኢንስቲትዩሽንና ዲቨሎፕመንት ፓርትነር፣ አቶ ዮሐንስ ሚሊዮን በበኩላቸው፤ ለአገሪቱ ኢኮኖሚ ብልፅግና ከፍተኛና ዘርፈ ብዙ ፋይዳ የሚያበረክተው ታላቁ የኢትዮጵያ ህዳሴ ግድብ ግንባታ እውን ከሆነ ጊዜ አንስቶ ባንኩ እንደ ተቋምም ሆነ ዜጋ የበኩሉን አሻራ ማሳረፉ ብሎም በቁጠባና በቦንድ ሽያጭ ከፍተኛ ሀብት ማሰባሰቡን አብራርተዋል።የዘንድሮው የቦንድ ሳምንትም ይህን ሚናውን ለማስቀጠል ባንኩ ባሉት ከ1 ሺህ 570 በላይ ቅርንጫፎች የሽያጭ አገልግሎቱን እንደሚሠጥ የጠቆሙት ምክትል ፕሬዚዳንቱ፣ ወቅታዊውን የዓለም የጤና ስጋት የሆነውን ኮሮናን ለመከላከልና ስርጭቱን ለመግታት ለኅብረተሰቡ በሚያቀርበው አገልግሎት ቅድሚያ ለደህንነት መስጠቱንና መጨናነቆችን ለማስቀረትም ባንኩ በርካታ አማራጭችን ማቅረቡን አስገንዝበዋል።ሕዝቡ ጤናውን እየጠበቀ የህዳሴ ግድብም ዳር ለማድረስ የበኩሉን አስተዋፅኦ እንዲያበረክት ጥሪ ያቀረቡት አቶ ዮሐንስ፣ ጤናውን በመጠበቅም ሆነ ስርጭቱን በመከላከል ረገድ ‹‹ኤ.ቲ.ኤም›› እና ‹‹ሞባይል ባንኪንግን›› የመሳሰሉ ዘመናዊ የኤሌክትሮኒክስ አገልግሎቶች በመጠቀም ተባባሪ እንዲሆን ጥሪ አቅርበዋል።የኢትዮጵያ ልማት ባንክ ፕሬዚዳንት አማካሪ ወይዘሮ አልማዝ ጥላሁን በበኩላቸው፤ ተቋሙ የህዳሴ ግድብ ግንባታ ከፍተኛ አስተዋፅኦ በማበርከት ላይ መሆኑንና እስካሁን ከባለድርሻ አካላት ጋር በመሆን ከ12 ቢሊዮን ብር በላይ የቦንድ ሽያጭ ማከናወኑን አስታውቀዋል።ተቋሙ በሚሠጠው አገልግሎትም ለኅብረተሰቡ ደህንነት ቅድሚያ በመስጠት አስፈላጊውን ዝግጅት ማጠናቀቁን ጠቁመው፤ የቦንድ ክምችትና ህትመት እጥረት እንዳይኖርም በቂ ዝግጅት መደረጉን አስታውቀዋል።ዘንድሮው የቦንዱ ሳምንት ‹‹ጤናችን ይጠበቃል፤ ግድባችን ይጠናቀቃል›› በሚል መሪ ሐሳብ የሚካሄድ ሲሆን፣ 500
ሚሊዮን ብር ለመሰብሰብም ታቅዷል።አዲስ ዘመን መጋቢት 15 ቀን 2012 ዓ.ምጌትነት ምህረቴ